छात्राओं ने किया रचनात्मक दिशा में कार्य
टोंक|राजकीय बालिकाउमावि गुलजार बाग की छात्राओं ने कच्ची बस्ती में पहुंचकर जहां उनको शिक्षा के लिए प्रेरित किया, वहीं स्वच्छता का संदेश भी दिया। उनके साथ प्रधानाचार्य कृष्णा चौधरी एवं एनएसएस कार्यक्रम प्रभारी कुसुम विजय भी मौजूद थी। विद्यालय में इन दिनों एनएसएस का कैंप चल रहा है, इसमें करीब 50 छात्राएं सफाई सहित कई रचनात्मक कार्य कर कई ज्ञानवर्धक जानकारियां भी हासिल कर रही है। शिविर के तहत ही छात्राएं कच्ची बस्तियों में गई तथा वहां पर शिक्षा को बढ़ावा देने, स्वच्छता, कन्या भ्रूण हत्या रोकने सहित पर्यावरण एवं साक्षरता के लिए प्रेरित किया। पोस्टर प्रतियोगिता भी आयोजित की गई। इसमें पायल, दीपाली प्रथम, गरिमा हया द्वितीय रही। मेहंदी प्रतियोगिता में दीपा ग्वाला प्रथम, हया जमील द्वितीय रही। प्रतियोगिता के बाद एलआईसी विकास अधिकारी राकेश कुर्मी ने छात्राओं को जीवन में बचत करने के लिए भी प्रेरित किया।
टोंक. राजकीयबालिका सीनियर सैकंडरी गुलजार बाग की छात्राएं एनएसएस के तहत कच्ची बस्ती में स्वच्छता एवं शिक्षा की अलख जगाते हुए।
hin_Deva hin_Deva hin_Deva